Diari Oficial de la Generalitat Valenciana


Sumari del DOGV 8092, del 26-07-2017 (2017/6334)

RESOLUCIÓ de 7 de juliol de 2017, del Servei Territorial de Transports de Castelló, per la qual s'autoritza a prestar servei en l'àmbit funcional de Nules als titulars d'autoritzacions de l'àrea de prestació conjunta de Castelló, i als titulars de taxi de Nules a prestar servei en l'àrea de prestació conjunta de Castelló, amb ocasió de la celebració del festival Arenal Sound a Borriana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8092

Data del DOGV
:   26-07-2017

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2017/6334


Data del document
:   07-07-2017

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Resolució

Descriptors 

:   * Conselleria d'Habitatge, Obres Públiques i Vertebració del Territori
    * taxi

RESOLUCIÓ de 7 de juliol de 2017, del Servei Territorial de Transports de Castelló, per la qual s'autoritza a prestar servei en l'àmbit funcional de Nules als titulars d'autoritzacions de l'àrea de prestació conjunta de Castelló, i als titulars de taxi de Nules a prestar servei en l'àrea de prestació conjunta de Castelló, amb ocasió de la celebració del festival Arenal Sound a Borriana.  
 [2017/6334]  
L'article 44.3 de la Llei 6/2011, d'1 d'abril, de la Generalitat, de mobilitat de la Comunitat Valenciana permet la possibilitat, per raons d'interés públic, que la Generalitat fixe condicions específiques en què les autoritzacions residenciades en una determinada àrea funcional puguen prestar servei en altres àrees funcionals.  
És previsible que la celebració del festival Arenal Sound a Borriana supose un important increment de les necessitats de mobilitat en aquest municipi i el seu entorn.  
Als efectes de garantir una oferta de servei de taxi adequada a l'important increment de la demanda d'aquest servei de transport durant els dies de celebració del festival Arenal Sound, es considera oportú permetre que les autoritzacions de taxi de Nules puguen prestar servei en l'àrea de prestació conjunta de Castelló i que els titulars de les autoritzacions de taxi de l'àrea de prestació conjunta de Castelló puguen prestar servei a Nules.  
D'altra banda, la disposició final primera de l'Ordre 28/2013, de 23 de desembre, de la Conselleria d'Infraestructures, Territori i Medi Ambient, per la qual es modifiquen les tarifes dels serveis de transport públic de viatgers en vehicles automòbils de menys de nou places de l'àrea de prestació conjunta de Castelló, faculta el director general d'Obres Públiques, Transport i Mobilitat per a l'aplicació i interpretació de l'esmentada ordre.  
Tenint en compte que la major distància possible entre les instal·lacions del festival a Borriana i la població de Nules, que és la ubicació més habitual dels visitants d'aquest festival, és de 7 quilòmetres, es considera que l'aplicació de les tarifes vigents per a l'àrea de prestació conjunta de Castelló evitaria possibles excessos tarifaris.  
  
Per tot això, a proposta de les associacions representatives del sector, fent ús de les competències pròpies, i d'acord amb el que disposa l'article 20.2 del Decret 159/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Habitatge, Obres Públiques i Vertebració del Territori, resolc:  
  
  
Primer. Autorització per a la presa de servei de taxi  
Durant els dies de l'1 al 7 d'agost de 2017, per la celebració del festival Arenal Sound a Borriana, els titulars de les autoritzacions de taxi a Nules podran prestar servei en l'àrea de prestació conjunta de Castelló, i els titulars de les autoritzacions de taxi de l'àrea de prestació conjunta de Castelló podran prestar servei a Nules.  
  
Segon. Tarifes  
A fi d'evitar arbitrarietats en l'aplicació de les tarifes, considerant la singularitat de l'esdeveniment citat i a fi de donar més seguretat als usuaris de taxi, tenint en compte que els vehicles de les autoritzacions per a prestar el servei de taxi del municipi de Nules no porten taxímetre, s'autoritza que aquests, durant els dies indicats en l'apartat primer, apliquen les tarifes que estan en vigor per a l'àrea de prestació conjunta de Castelló, amb vista al que s'arreplega a continuació.  
  
  
Des de Fins a Tarifa  
diürna Tarifa  
nocturna Mínim  
Recinte celebració Arenal Sound Platja de Nules 8 - 10 - 5 -  
  
  
Les tarifes s'apliquen per recorregut, amb independència del nombre d'ocupants del vehicle.  
Aquesta resolució ha de portar-se obligatòriament a bord del vehicle que preste el servei de taxi.  
La present resolució es dicta per delegació de competències de la Direcció General d'Obres Públiques, Transport i Mobilitat, ordenada per la Resolució de 8 de maig de 2017, de delegació de funcions en els serveis territorials de transport (DOGV 8052, 31.05.2017). La resolució adoptada es considera dictada per l'òrgan delegatori. Tot això de conformitat amb l'article 63 de la Llei 5/1983, de 30 de desembre, del Consell, i l'article 9 de la Llei 40/2015, d'1 d'octubre, de règim jurídic del sector públic.  
  
Contra la present resolució, que no esgota la via administrativa, es pot interposar un recurs d'alçada davant del secretari autonòmic d'Habitatge, Obres Públiques i Vertebració del Territori en en el termini d'un mes, a comptar des de l'endemà de la publicació en el Diari Oficial de la Generalitat Valenciana, d'acord amb el que estableixen els articles 121 i 122 de la Llei 39/2015, del procediment administratiu comú de les administracions públiques, sense perjudici que s'utilitze qualsevol altra via que es considere oportuna.  
  
Castelló de la Plana, 7 de juliol de 2017.- La cap del Servei Territorial de Transports: M.ª Teresa Gras Huerta.